|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΝΟΜΟΣ ΦΘΙΩΤΙΔΑΣ**  **ΔΗΜΟΣ ΛΑΜΙΕΩΝ**  Δ/ΝΣΗΟΙΚΟΝΟΜΙΚΩΝ ΥΠΗΡΕΣΙΩΝ  ΤΜΗΜΑΠΡΟΣΟΔΩΝ & ΔΗΜ.ΠΕΡΙΟΥΣΙΑΣ  Ταχ.Δ/νση : Φλέμινγκ & Ερυθρού Σταυρού  Ταχ.Κώδικας : 351 31 – ΛΑΜΙΑ  Πληροφορίες : Γκέτσιου Αγνή  Αρ. τηλεφ. : 2231351062  Αρ.fax. : 2231351016  E-mail :getsiou.agni@lamia-city.gr | **Π Ρ Ο Σ: ΔΗΜΟΤΙΚΟ ΣΥΜΒΟΥΛΙΟ** |

**ΕΙΣΗΓΗΣΗ ΔΗΜΑΡΧΟΥ**

**ΘΕΜΑ:**  **«Εκμίσθωση δύο αγροτεμαχίων στην θέση «Γιούρτια» και στην θέση «Κατσαρά» της Τ.Κ. Λειανοκλαδίου με φανερή πλειοδοτική δημοπρασία»**

Σύμφωνα με το άρθρο 195 παρ.1 & 2 του ΔΚΚ: «1. Η καλλιεργήσιμη γη του Δήμου ή της Κοινότητας, που περιλαμβάνεται στη δημοτική ή κοινοτική περιφέρεια, αφού βεβαιωθεί ως προς τη θέση, τα όρια και την έκταση, εκμισθώνεται ολόκληρη ή σε τμήματα, με δημοπρασία, που γίνεται ύστερα από απόφαση του δημοτικού ή κοινοτικού συμβουλίου, ανάμεσα σε δημότες κατοίκους του Δήμου ή της Κοινότητας που έχει την κυριότητα της γης, εφόσον στην απόφαση βεβαιώνεται ότι η έκταση δεν είναι απαραίτητη για τις ανάγκες της τοπικής κτηνοτροφίας. Με απόφαση της δημαρχιακής επιτροπής ή του κοινοτικού συμβουλίου ορίζονται το κατώτατο όριο του μισθώματος και οι λοιποί όροι της δημοπρασίας, και μπορεί να απαγορευθεί να συμμετάσχουν στη δημοπρασία ιδιοκτήτες καλλιεργήσιμων εκτάσεων ορισμένου αριθμού στρεμμάτων.

2. Αν η δημοπρασία δεν φέρει αποτέλεσμα, επαναλαμβάνεται ανάμεσα σε όλους τους δημότες, ανεξάρτητα από την έκταση της καλλιεργήσιμης ιδιοκτησίας τους.

Αν και στην περίπτωση αυτή, η δημοπρασία δεν φέρει αποτέλεσμα, επαναλαμβάνεται και μπορεί να συμμετάσχει σε αυτήν οποιοσδήποτε.»

Τίθενται υπ’ όψιν σας τα εξής:

Στην Τ.Κ. Λειανοκλαδίου ο Δήμος έχει στην κυριότητά του και εκμισθώνει δύο αγροτεμάχια, το ένα στην θέση «Γιούρτια» εκτάσεως 15 στρέμματων και το άλλο στην θέση «Κατσαρά» εκτάσεως 1,602 στρεμμάτων. Η εκμίσθωση των ανωτέρω αγροτεμαχίων λήγει στις 30/11/2019 και πρέπει να ληφθεί απόφαση για την επαναδημοπράτησή τους με σκοπό την δημιουργία εσόδων στο Δήμο. Οι καλλιεργήσιμες αυτές εκτάσεις δεν είναι απαραίτητες για τις ανάγκες της τοπικής κτηνοτροφίας.

Το κατώτατο όριο του μισθώματος και οι λοιποί όροι της δημοπρασίας, καθορίζονται με απόφαση της Οικονομικής Επιτροπής βάσει των διατάξεων του Π.Δ. 270/81.

Προτείνεται στο Δ.Σ. αφού λάβει υπόψιν:

1) το άρθρο 195 παρ.1 & 2 του ΔΚΚ

2) τις διατάξεις του Π.Δ. 270/81

3) την υπ’ αριθμ. 5/2019 θετική γνώμη του συμβουλίου της Τοπικής Κοινότητας Λειανοκλαδίου στα όρια της οποίας βρίσκονται τα αγροτεμάχια.

Να λάβει απόφαση ως εξής:

**Α.** για την εκ νέου εκμίσθωση με την διενέργεια φανερής πλειοδοτικής δημοπρασίας δύο αγροτεμαχίων: το ένα στην θέση «Γιούρτια» εκτάσεως 15 στρεμμάτων και το άλλο στη θέση «Κατσαρά» εκτάσεως 1,602 στρεμμάτων, για τέσσερα έτη. Οι ανωτέρω εκτάσεις δεν χρησιμοποιούνται από το Δήμο ούτε συμβάλλουν με κάποιο τρόπο στην εκπλήρωση των αναγκών της τοπικής κτηνοτροφίας.

**Β.** Οι όροι του Διαγωνισμού θα καταρτιστούν από την Οικονομική Επιτροπή.

**Γ.** Η δημοπρασία θα διεξαχθεί από την επιτροπή του άρθρου 1 του Π.Δ. 270/81.

**Δ.** Η περίληψη διακήρυξης της δημοπρασίας να δημοσιευθεί σε μία τοπική εφημερίδα του Νομού .

Κατόπιν των ανωτέρω

**ΕΙΣΗΓΟΥΜΑΣΤΕ**

**Α.** Την εκ νέου εκμίσθωση με την διενέργεια φανερής πλειοδοτικής δημοπρασίας δύο αγροτεμαχίων: το ένα στην θέση «Γιούρτια» εκτάσεως 15 στρεμμάτων και το άλλο στη θέση «Κατσαρά» εκτάσεως 1,602 στρεμμάτων, για τέσσερα έτη. Οι ανωτέρω εκτάσεις δεν χρησιμοποιούνται από το Δήμο ούτε συμβάλλουν με κάποιο τρόπο στην εκπλήρωση των αναγκών της τοπικής κτηνοτροφίας.

**Β.** Οι όροι του Διαγωνισμού θα καταρτιστούν από την Οικονομική Επιτροπή.

**Γ.** Η δημοπρασία θα διεξαχθεί από την επιτροπή του άρθρου 1 του Π.Δ. 270/81.

**Δ.** Η περίληψη διακήρυξης της δημοπρασίας να δημοσιευθεί σε μία τοπική εφημερίδα του Νομού .

Λαμία, ……………/2019

|  |
| --- |
| Ο ΔΗΜΑΡΧΟΣ ΛΑΜΙΕΩΝ  ΕΥΘΥΜΙΟΣ Κ. ΚΑΡΑΪΣΚΟΣ |