**ΑΝΑΡΤΗΤΕΑ ΣΤΟ ΔΙΑΔΥΚΤΙΟ**

**ΕΙΔΟΣ :**

**ΘΕΜ/ΚΗ ΚΑΤΗΓΟΡΙΑ:**

### 

**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΦΘΙΩΤΙΔΑΣ** ΛΑΜΙΑ - 10- 2019

**ΔΗΜΟΣ ΛΑΜΙΕΩΝ** ΑΡ.ΠΡΩΤ :

**Δ/ΝΣΗ ΚΟΙΝΩΝΙΚΗΣ ΠΡΟΣΤΑΣΙΑΣ**

**ΚΑΙ ΑΛΛΗΛΕΓΓΥΗΣ**

**ΤΜ.ΠΑΙΔΙΚΗΣ ΜΕΡΙΜΝΑΣ &**

**ΒΡΕΦΟΝΗΠΙΑΚΩΝ ΣΤΑΘΜΩΝ**

Τ.Δ/ΝΣΗ: ΑΘΗΝΩΝ 32

Τ.Κ: 35131 **ΠΡΟΣ**

ΠΛΗΡ: Α.ΤΣΙΑΧΡΗ ΔΗΜΟΤΙΚΟ ΣΥΜΒΟΥΛΙΟ ΔΗΜΟΥ ΛΑΜΙΕΩΝ

ΤΗΛ-ΦΑΞ: 2231026512

Ε-mail:2.paidikos@lamia-city.gr

**ΕΙΣΗΓΗΣΗ**

Του Αντιδημάρχου κου Παναγιώτη Στασινού

**ΘΕΜΑ** :«Συστέγαση γ΄ και δ΄ παιδικού σταθμού Δήμου Λαμιέων»

Έχοντας υπόψη ꞉

1. Τον Νέο Οργανισμό Εσωτερικής Υπηρεσίας Δήμου Λαμιέων (ΦΕΚ 3841/Β΄/30-11-2016)όπως τροποποιήθηκε και ισχύει.
2. Την ανάληψη της διοίκησης του Δήμου Λαμιέων από τη νέα δημοτική αρχή από 1/9/2019.
3. Την υπ’αριθ.35476/6-9-2019 (ΑΔΑ:6ΠΕΟΩΚΛ-ΙΞΥ)Απόφαση Δημάρχου για ορισμό Αντιδημάρχων
4. Το προεδρικό 99/22-9-2017 (ΦΕΚ 141 Α΄)‹‹Καθορισμός προϋποθέσεων αδειοδότησης και λειτουργίας των Παιδικών και Βρεφ/κων Σταθμών που λειτουργούν εντός νομικών προσώπων ή υπηρεσιών των δήμων.
5. Την Τεχνική Έκθεση της Δ/νσης Τεχνικών Έργων-Δόμησης-Δικτύων & Ενέργειας του Δήμου Λαμιέων ,που κρίνει ότι δεν τηρούνται οι προϋποθέσεις του άρθρου 6, παρ. 1 του ΠΔ 99/22-9-2017(ΦΕΚ 141Α΄) για να χορηγηθεί άδεια ίδρυσης και λειτουργίας στον Δ΄ Παιδικό Σταθμό του Δήμου Λαμιέων
6. Το μικρό αριθμό παιδιών που εξυπηρετούσε ο Δ΄ Παιδικός Σταθμός σε σχέση με τους άλλους Παιδικούς Σταθμούς. Καθώς και το γεγονός ότι όλες οι αιτήσεις εγγραφών, που έγιναν στον Δ΄ Παιδικό Σταθμό για το σχολικό έτος 2018-2019 (16 συνολικά) ικανοποιηθήκαν από τους όμορους Παιδικούς Σταθμούς του Δήμου Λαμιέων.Eνώ ότι δεν υπάρχουν αιτήσεις για τον Δ΄ Παιδικό Σταθμό για το σχ. έτος 2019-2020. Καθώς και ότι έχει μειωθεί πολύ ο αριθμός των αιτήσεων εγγραφής νηπίων στους Παιδικούς Σταθμούς λόγω της δίχρονης υποχρεωτικής φοίτησής τους στο Νηπιαγωγείο.
7. Το γεγονός ότι ο Δ΄ Παιδικός Σταθμός στεγάζεται σε ενοικιαζόμενο κτίριο και το κόστος λειτουργίας, που υπό τις σημερινές πολιτικό-οικονομικές συγκυρίες κρίνεται ασύμφορο
8. Την κοντινή απόσταση του Δ΄(Αρκαδίου 6) και του Γ΄ Παιδικού Σταθμού (Νέα Μαγνησία).

Το Προεδρικό Διάταγμα 99/22-9-2018 (ΦΕΚ 141 Α΄) καθορίζει τις νέες προϋποθέσεις αδειοδότησης και λειτουργίας των Παιδικών & Βρεφονηπιακών Σταθμών που λειτουργούν εντός νομικών προσώπων ή υπηρεσιών των δήμων.

Κατόπιν τούτου η Δ/νση Υποδομών και Τεχνικών Έργων του Δήμου ανέλαβε τη μελέτη και τη σύνταξη τεχνικής έκθεσης για τους Παιδικούς Σταθμούς που λειτουργούν στο Δήμο Λαμιέων προκειμένου η χορηγηθεί η άδεια ίδρυσης και λειτουργίας τους. Για τους μεν έξι (6) ιδιοκτησίας του Δήμου διαπιστώθηκε ότι πληρούνται οι προϋποθέσεις του νόμου, για τον δε 4ο Παιδικό Σταθμό ο οποίος στεγάζεται σε ενοικιαζόμενο κτίριο επί της οδού Αρκαδίου 6, έκρινε ότι δεν τηρούνται οι προϋποθέσεις προκειμένου να του χορηγηθεί η άδεια.

Κατά το προηγούμενο σχολικό έτος ο Δ’ Παιδικός Σταθμός εξυπηρετούσε μικρό αριθμό παιδιών και για το νέο, 2018-2019, οι 16 συνολικά αιτήσεις ικανοποιήθηκαν από τους όμορους σταθμούς, ειδικά από τον Γ΄ που βρίσκεται σε κοντινή απόσταση στη συνοικία της Νέας Μαγνησίας. Για το σχ. έτος 2019-2020 δεν υπάρχει καμία αίτηση εγγραφής.

Ο συγκεκριμένος σταθμός στεγάζεται σε ενοικιαζόμενο κτίριο γεγονός που αυξάνει το κόστος λειτουργίας του.

Παράλληλα υπάρχει έλλειψη προσωπικού σε όλους τους Παιδικούς Σταθμούς καθώς δεν υπάρχει δυνατότητα προσλήψεων. Στο συγκεκριμένο υπηρετούν τρεις μόνιμοι υπάλληλοι ΠΕ Νηπιαγωγών (1),ΤΕ Βρεφονηπιοκόμων(1) και ΔΕ Μαγείρων (1) που θα μπορούσαν να αξιοποιηθούν και να καλύψουν θέσεις όπου υπάρχει μεγαλύτερη ανάγκη.

**ΠΡΟΤΕΙΝΟΥΜΕ**

Την συστέγαση του Δ΄ Παιδικού Σταθμού στο κτίριο που στεγάζεται ο Γ΄ Παιδικός Σταθμός, στη περιοχή της Νέας Μαγνησίας Λαμίας επί της οδού Πιστόλη, για όλους τους λόγους που αναφέρθηκαν παραπάνω και μετακίνηση του προσωπικού σε άλλους Παιδικούς Σταθμούς για κάλυψη των αναγκών τους

|  |  |  |
| --- | --- | --- |
| Λαμία - 2019  Η Συντάξασα | Λαμία - 2019  Η Πρ/νη Τμήματος | Λαμία - 2019  Η Πρ/νη Δ/νσης |
|  |  |  |
|  |  |  |

ΕΓΚΡΙΝΕΤΑΙ

Ο Αρμόδιος Αντιδήμαρχος

ΠΑΝΑΓΙΩΤΗΣ ΣΤΑΣΙΝΟΣ