 AΔΑ: Ψ6ΤΓΩΛΚ-ΛΣ2

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΑΜΙΕΩΝ

ΑΡΙΘΜ. ΑΠΟΦ. : 294 /2019

Απόσπασμα από το πρακτικό της 35ης συνεδρίασης της Οικονομικής Επιτροπής.

Θ Ε Μ Α : «Παροχή εντολής και πληρεξουσιότητας σε δικηγορική εταιρεία».

Σήμερα την 22η του μήνα Οκτωβρίου του έτους 2019, ημέρα Τρίτη και ώρα 12:00 η Οικονομική Επιτροπή συνήλθε σε τακτική συνεδρίαση στο Δημοτικό κατάστημα Φλέμινγκ & Ερυθρού Σταυρού 8, ύστερα από την αριθμ. 42691-17/10/2019 πρόσκληση του Προέδρου, που δημοσιεύθηκε και επιδόθηκε με αποδεικτικό στους Δημοτικούς Συμβούλους, σύμφωνα με το άρθρο 75 του Ν. 3852/2010.

Λόγω απουσίας του Προέδρου της Οικονομικής Επιτροπής και Δημάρχου του Δήμου κ. Ευθύμιου Καραϊσκου, της Συνεδρίασης προεδρεύει ο εκλεγείς Αντιπρόεδρος κ. Σωτήριος Κουτσοβέλης.

Πριν από την έναρξη της συνεδρίασης ο Αντιπρόεδρος διαπίστωσε ότι από τα εννέα (9) μέλη της Οικονομικής Επιτροπής ήταν:

|  |  |
| --- | --- |
| **Π Α Ρ Ο Ν Τ Ε Σ** | **Α Π Ο Ν Τ Ε Σ** |
| 1) Σωτήριος Κουτσοβέλης (Αντ/ρος) | 1) Ευθύμιος Καραϊσκος (Πρόεδρος) |
| 2) Δημήτριος Μπεσλεμές (Μέλος) |  |
| 3) Δημήτριος Τζούφλας (Μέλος) |  |
| 4) Δημήτριος Αργυρίου (Μέλος) |  |
| 5) Aμαλία Ποντίκα (Αναπληρωματικό Μέλος) |  |
| 6) Ιωάννης Ρούλιας (Μέλος) |  |
| 7) Θεόδωρος Αρναούτογλου (Μέλος) |  |
| 8) Γεώργιος Παπανικολάου (Μέλος) |  |

Στη συνεδρίαση παρευρίσκεται και η Αλεξάνδρα Παναγιωτοπούλου, υπάλληλος του Δήμου για την τήρηση των πρακτικών.

Αφού διαπιστώθηκε απαρτία – καθώς από το σύνολο 9 μελών ήταν παρόντα 8 μέλη, ο Αντιπρόεδρος κήρυξε την έναρξη της συνεδρίασης και εισηγούμενος το 4ο θέμα της ημερήσιας διάταξης, έθεσε υπόψη της Οικονομικής Επιτροπής την εισήγηση του Τμήματος Νομικής Υπηρεσίας η οποία έχει ως εξής :

«Έχοντας υπόψη :

1. Την ενώπιον του Διοικητικού Εφετείου Πειραιά, με ΑΒΕΜ : ΕΦ159/1-2-2019 έφεση του Α.Λ. του Κ. κατά του Δήμου Λαμιέων και της υπ’ αριθμ. Α284/2018 οριστικής απόφασης του Τριμελούς Διοικητικού Πρωτοδικείου Λαμίας, που προσδιορίστηκε να συζητηθεί την Πέμπτη 14 Νοεμβρίου 2019, ενώπιον του Ε’ Τμήματος του ίδιου δικαστηρίου .
2. Την ενώπιον του Διοικητικού Εφετείου Πειραιά, με ΑΒΕΜ : ΕΦ160/1-2-2019 έφεση του Δήμου Λαμιέων κατά του Α.Λ. του Κ. και της υπ’ αριθμ. Α284/2018 οριστικής απόφασης του Τριμελούς Διοικητικού Πρωτοδικείου Λαμίας, που προσδιορίστηκε να συζητηθεί την Πέμπτη 14 Νοεμβρίου 2019, ενώπιον του Ε’ Τμήματος του ίδιου δικαστηρίου .
3. Την αναγκαιότητα να ανατεθεί ο χειρισμός των ως άνω υποθέσεων στη δικηγορική εταιρεία με την επωνυμία «Νικ. Κτιστάκις & Συνεργάτες», δεδομένης τηςιδιαίτερης σημασίας τουςγια το Δήμο Λαμιέων, λόγω του ύψους του χρηματικού ποσού του αντικειμένου της διαφοράς και της πληθώρας των νομικών θεμάτων που περιέχουν,για την προάσπιση και υπεράσπιση των συμφερόντων του Δήμου στην εν λόγω δικάσιμο, καθώς και σε κάθε αναβολή ή ματαίωση ή ανασυζήτηση των ως άνω με ΑΒΕΜ : ΕΦ159/1-2-2019 και με ΑΒΕΜ : ΕΦ160/1-2-2019 εφέσεων και για τον εν γένει χειρισμό τους ενώπιον του Διοικητικού Εφετείου Πειραιά, που απαιτείται εξειδικευμένη νομική γνώση και εμπειρία.
4. Το γεγονός ότι με την αρίθμ. 169/13-4-2016 απόφαση της Οικονομικής Επιτροπής ανατέθηκε στο δικηγόρο κ. Ελευθέριο Κτιστάκι, μέλος της δικηγορικής εταιρείας με την επωνυμία «Νικ. Κτιστάκις & Συνεργάτες» ο χειρισμός της εν λόγω υπόθεσης για την παράσταση ενώπιον του Διοικητικού Πρωτοδικείου Λαμίας και με την αριθ. 530/2018 απόφαση της Οικονομικής Επιτροπής η άσκηση έφεσης**,** ως έχων ολοκληρωμένη γνώση της εν λόγω υπόθεσης, λόγω του προηγούμενου χειρισμού αυτής και της παράστασής του στην πρωτόδικη δίκη ενώπιον του Τριμελούς Διοικητικού Πρωτοδικείου Λαμίας αλλά και της άσκησης της έφεσης του Δήμου .
5. Την αριθμ. 258/01-10-2019 (Α.Δ.Α.: ΨΑΡΥΩΛΚ-ΑΞ6) απόφαση της Οικονομικής Επιτροπής .
6. Την υπ΄αριθμ.πρωτ. 42678/17-10-2019 γνωμοδότησητης δικηγόρου του Δήμου Λαμιέων.

**Προτείνεται,** σύμφωνα με τα προαναφερθέντα και τις διατάξεις του άρθρου 3, παρ. 1, περιπτ. ιθ’ και παρ. 2 του Ν. 4623/2019 *(ΦΕΚ 134 / Α’ / 9-8-2019)*, που αντικατέστησε το άρθρο 72 του Ν. 3852/2010 , **η λήψη απόφασης για :**

Την ανάκληση της αριθμ. 258/01-10-2019 (Α.Δ.Α.: ΨΑΡΥΩΛΚ-ΑΞ6) απόφασης της Οικονομικής Επιτροπής, για τους λόγους που αναφέρονται στην υπ’ αριθμ. πρωτ. 42678/2019 γνωμοδότηση .

Την παροχή εντολής και πληρεξουσιότητας στη Δικηγορική Εταιρεία με την επωνυμία «Ν. Κτιστάκις & Συνεργάτες», με έδρα τη Θήβα, με Α.Φ.Μ. 099917255 ΔΟΥ Θήβας και Α.Μ. Δ.Σ. Θήβας 1 και ειδικότερα προς τα ακόλουθα μέλη αυτής, τα οποία ενεργούν από κοινού ή μεμονωμένα: **α.** Ιωάννη Κτιστάκι του Νικολάου, δικηγόρο και κάτοικο Αθήνας, με Α.Μ. Δικηγορικού Συλλόγου Αθηνών 28.748 **και β.** Ελευθέριο Κτιστάκι του Νικολάου, δικηγόρο και κάτοικο Θήβας, με Α.Μ. Δικηγορικού Συλλόγου Θήβας 90, προκειμένου λόγω εξειδικευμένης γνώσης και εμπειρίας να υπερασπιστούν τα συμφέροντα του Δήμου Λαμιέων ενώπιον του Διοικητικού Εφετείου Πειραιά κατά τη δικάσιμο της 14ης Νοεμβρίου 2019**,** καθώς και σε κάθε αναβολή ή ματαίωση ή ανασυζήτηση των ως άνω με ΑΒΕΜ : ΕΦ159/1-2-2019 και με ΑΒΕΜ : ΕΦ160/1-2-2019 εφέσεων .

Ειδικότερα να τους ανατεθεί η μελέτη της δικογραφίας, η σύνταξη υπομνημάτων, η παράσταση στην παραπάνω δικάσιμο, καθώς και σε κάθε αναβολή ή ματαίωση ή ανασυζήτηση των ως άνω με ΑΒΕΜ : ΕΦ159/1-2-2019 και με ΑΒΕΜ : ΕΦ160/1-2-2019 εφέσεων και γενικότερα να προβούν σε κάθε απαιτούμενη ενέργεια που κατατείνει στην προάσπιση των συμφερόντων του Δήμου Λαμιέων.

Σημειώνουμε ότι το δημοτικό συμβούλιο πρέπει να ορίσει την αμοιβή της δικηγορικής εταιρείας, λόγω αρμοδιότητας, σύμφωνα με τις διατάξεις του άρθρου 281 του ν. 3463/2006 (ΦΕΚ 114/Α/8-6-2006) , όπως τροποποιήθηκε και ισχύει με το άρθρο 36 του ν. 3801/2009 (ΦΕΚ 163/Α/4-9-2009).»

Στη συνέχεια ο Πρόεδρος κάλεσε τα μέλη να αποφασίσουν σχετικά.

Η Οικονομική Επιτροπή αφού άκουσε την εισήγηση του Προέδρου,

Μετά από διαλογική συζήτηση

Α π ο φ α σ ί ζ ε ι ομόφωνα:

Α) **Ανακαλεί** σύμφωνα με την υπ΄ αριθ. :42678/2019 γνωμοδότη της δικηγόρου του Τμήματος Νομικής Υπηρεσίας του Δήμου, την αριθ.: 258/01-10-2019 (Α.Δ.Α.: ΨΑΡΥΩΛΚ-ΑΞ6) απόφαση της Οικονομικής Επιτροπής.

Β) **Παρέχει εντολή και πληρεξουσιότητα** στη Δικηγορική Εταιρεία με την επωνυμία :«Ν. Κτιστάκις & Συνεργάτες», με έδρα τη Θήβα, με Α.Φ.Μ. 099917255 ΔΟΥ Θήβας και Α.Μ. Δ.Σ. Θήβας 1 και ειδικότερα προς τα ακόλουθα μέλη αυτής, τα οποία ενεργούν από κοινού ή μεμονωμένα: **α.** **Ιωάννη Κτιστάκι του Νικολάου**, δικηγόρο και κάτοικο Αθήνας, με Α.Μ. Δικηγορικού Συλλόγου Αθηνών 28.748 **και β.** **Ελευθέριο Κτιστάκι του Νικολάου**, δικηγόρο και κάτοικο Θήβας, με Α.Μ. Δικηγορικού Συλλόγου Θήβας 90, προκειμένου λόγω εξειδικευμένης γνώσης και εμπειρίας να υπερασπιστούν τα συμφέροντα του Δήμου Λαμιέων ενώπιον του Διοικητικού Εφετείου Πειραιά **κατά τη δικάσιμο της 14ης Νοεμβρίου 2019,** καθώς και σε κάθε αναβολή ή ματαίωση ή ανασυζήτηση των ως άνω με ΑΒΕΜ : ΕΦ159/1-2-2019 και με ΑΒΕΜ : ΕΦ160/1-2-2019 εφέσεων .

Ανατίθεται στους ανωτέρω, η μελέτη της δικογραφίας, η σύνταξη υπομνημάτων, η παράσταση στην παραπάνω δικάσιμο, καθώς και σε κάθε αναβολή ή ματαίωση ή ανασυζήτηση των ως άνω με ΑΒΕΜ : ΕΦ159/1-2-2019 και με ΑΒΕΜ : ΕΦ160/1-2-2019 εφέσεων και γενικότερα να προβούν σε κάθε απαιτούμενη ενέργεια που κατατείνει στην προάσπιση των συμφερόντων του Δήμου Λαμιέων.

Η παρούσα διαβιβάζεται στο δημοτικό συμβούλιο το οποίο λόγω αρμοδιότητας πρέπει να ορίσει την αμοιβή της ως άνω δικηγορικής εταιρείας, σύμφωνα με τις διατάξεις του άρθρου 281 του ν. 3463/2006 (ΦΕΚ 114/Α/8-6-2006), όπως τροποποιήθηκε και ισχύει με το άρθρο 36 του ν. 3801/2009 (ΦΕΚ 163/Α/4-9-2009).

*Κατά τη λήψη της ανωτέρω απόφασης, το μέλος της Οικονομικής Επιτροπής κ. Γεώργιος Παπανικολάου παρατήρησε ότι κατά τη λήψη σοβαρών νομικών υποθέσεων, κρίνεται απαραίτητη η παρουσία του νομικού συμβούλου του Δήμου προς ενημέρωση των μελών.*

Για το θέμα αυτό συντάχθηκε το παρόν και υπογράφεται :

|  |  |
| --- | --- |
| Ο ΠΡΟΕΔΡΟΣ | ΤΑ ΜΕΛΗ |
|  |  |

(ΑΚΟΛΟΥΘΟΥΝ ΥΠΟΓΡΑΦΕΣ)

Ακριβές απόσπασμα πρακτικών

Λαμία 23 Οκτωβρίου 2019

Ο ΠΡΟΕΔΡΟΣ

ΕΥΘΥΜΙΟΣ ΚΑΡΑΪΣΚΟΣ

ΔΗΜΑΡΧΟΣ ΔΗΜΟΥ ΛΑΜΙΕΩΝ